Polisie Moordenaars in Suid Afrika!!!!!! - Page 2 - Stormfront
Rowers kaap polisiemanne
Beamptes op misdaadtoneel oorval
Vier polisiemanne is gekaap toe hulle by 'n huis in Midrand stilgehou het om 'n rooftog en skietaanval te ondersoek.
Die polisielede van Midrand se misdaadintelligensie-eenheid was nie in uniform nie en in 'n ongemerkte voertuig toe hulle Maandagmiddag in mnr. James Dyer se oprit in President Park stilgehou het.
Dyer se skoonouers, wat in 'n tuinwoonstel op sy erf bly, is Vrydag deur rowers aangeval. Die polisielede het na die huis gegaan om bykomende verklarings af te neem, maar het Dyer nie van hul besoek laat weet nie.
"Toe ek sien vier vreemde mans hou in my oprit stil, het ek gedink dit is weer rowers," het Dyer gesê.
Dyer het nog gewonder wat hy moet doen toe régte rowers agter die polisiemanne stilhou.
Volgens Dyer het vier mans uitgespring, die polisiemanne uit die motor geruk en hulle aangesê om op die grond te lê. "Ek kon nie verstaan wat aangaan nie. Dit het gelyk asof 'n bende rowers 'n ander bende rowers kaap." Die kapers kon nie die polisiemotor in trurat kry nie en het eers deur Dyer se hek gejaag voordat hulle met albei motors en die polisiemanne se wapens weggejaag het.
Volgens Dyer het hy in daardie stadium gedink dit is 'n set van die rowers om hom om die bos te lei. Hy het hom in die huis toegesluit, die polisie gebel en vir die polisiemanne geskreeu: "Moenie naby my kom nie! Die polisie is op pad."
Hierop het die polisiemanne vir hom teruggeskreeu: "Óns is die polisie!"
Dyer wou hulle nie glo nie. Eers toe die ander polisielede opdaag en hul kollegas groet, het Dyer begin ontspan.
Supt. Eugene Opperman, polisiewoordvoerder, het gesê die polisie het die gekaapte polisiemotor 'n paar uur later in Ivory Park, 'n naburige township, gekry. Die verdagtes en gesteelde vuurwapens is steeds soek.
• Mnr. Charles Meyer (77) en sy vrou, Sara (71), Dyer se skoonouers, is albei in Vrydagaand se mislukte rooftog geskiet.
Mnr. Meyer se heup is byna vergruis toe 'n koeël hom in die lies getref het. Hy is in 'n ernstige toestand in die Sunninghill-hospitaal.
Mev. Meyer is in die arm geskiet en is reeds ontslaan.
Page generated in 0.73793 seconds with 11 queries